OpenLLM-France/wikimedia huggingface dataset:
# Antoni Martí

Antoni Martí Petit (Escaldes-Engordany, 1963ko uztailaren 30a - ibidem, 2023ko azaroaren 6a) andorratar arkitekto eta politikaria izan zen. Andorrako lehen ministroa izan zen 2011ko 2019ra.
Tolosa Okzitanian arkitektura ikasi zuen eta lanbide horretan aritu zen. 1993an hautatu zuten lehen aldiz Andorrako Kontseilu Nagusiko kide, eta 1997an eta 2001ean berrautatu zuten. 2004an dimisioa eman zuen, jaioterriko alkate kargua betetzeko.
2011n Demokratak Andorraren Aldeko hautagaitzaren buru izan zen eta hauteskundeak irabazi ostean lehen ministro izendatu zuten. Inbertsioen legeari buruzko negoziazioak hasi zituen Europar Batasunarekin, eta euroa sartu zuen diru ofizial gisa. Andorrako 2015eko banku krisiari ere aurre egin behar izan zion. Urte horretan berriro hautatu zuten, eta 2019ra arte iraun zuen agintaldiak.
* Datuak: Q24801
* Multimedia: Antoni Martí Petit / Q24801
# Antoni Ramallets

Antoni Ramallets i Simón (Bartzelona, 1924ko uztailaren 1a - Vilafranca del Penedès, 2013ko uztailaren 30a) futbolari profesional izan zen. Atezaina, 1950eko hamarraldiko onenetako bat.
Ia karrera osoa Bartzelona Futbol Klubean egin zuen, 1947. urtetik aurrera. Bartzelonarekin Espainiako sei liga (1948, 1949, 1952, 1953, 1959 eta 1960), bost kopa (1951, 1952, 1953, 1957 eta 1959), eta Ferietako Koparen lehenengo bi edizioak (1958 eta 1960; 1971tik aurrera UEFA deitua) irabazi zituen. Halaber, Europako Koparen finala jokatu zuen, 1961ean, Benficaren aurka. Bestalde, bi aldiz irabazi zuen Zamora saria (1959 eta 1960), Espainiako Ligan gol gutxien hartu dituen atezaina saritzen duena. 1962an utzi zion jokatzeari. Espainiako futbol selekzioarekin 36 aldiz jokatu zuen, Brasilgo munduko txapelketan, besteak beste, 1950ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q536867
* Multimedia: Antoni Ramallets / Q536867
# Antoni Strubell

Antoni Strubell i Trueta edo Toni Strubell (1952ko ekainaren 29a, Oxford, Ingalaterra), kataluniar hizkuntzalari eta politikari bat da.
Michael B. Strubell eta Amèlia Truetaren semea da, ama Josep Trueta i Raspallen alaba zen, eta bera Miquel Strubell i Truetaren anaia da.
Oxfordeko Unibertsitatean hizkuntza modernoak ikasi eta 1978an Olot udalerrian bizitzen jarri zen. 1981-2001 artean Euskal Herrian bizitu zen, Deustuko Unibertsitatean ingeles filologia irakasle izan baitzen.
2010ean Kataluniako Parlamentuko diputatu gisa aukeratua izan zen, Solidaritat Catalana per la Independència alderdia ordezkatuz.

## Bibliografia

* Sunyol, l'altre president afusellat (1996), Carles Llorens eta Josep Maria Solé i Sabatérekin batera
* El cansament del catalanisme (1997)
* Josep Roca i Ferreras i l'origen del catalanisme d'esquerres (2000), Fèlix Cucurull i Teyrekin batera
* Isabel "cinc hores" (2005)
* Un català entre bascos (2005)
* El moment de dir prou (2008)
* Josep-Narcís Roca i Ferreras, 1834-1891 (2008)
* What catalans want? (2010)

## Kanpo estekak

* Anto Strubelli Berria egunkarian egindako elkarrizketa irakurgai, 2021eko abenduaren 14a, Berria.eus
* Datuak: Q560037
* Multimedia: Antoni Strubell i Trueta / Q560037
# Antonio Oliden

Antonio Oliden Tolosa (Orio, 1926ko otsailaren 8a - Lasarte-Oria, 2023ko uztailaren 6a) euskal arraunlaria izan zen. Kirol honen historiako kirolari handienetakoa izan zen, beste zenbait garaipenen artean 11 Kontxako Bandera irabazi baitzituen (10 arraunlari gisa eta bat patroi lanetan).

## Kirol ibilbidea

Antonio Oliden Orioko Ortzaika auzoan jaio zen. 1946ko Espainiako Txapelketa irabaziz egin zuen debuta traineruan. Haren kirol jardueraren zatirik handiena Orioko traineruari loturik egon zen arren, lehenengo Kontxako Bandera Donostiako Esperanzarekin lortu zuen, 1950an; izan ere, gipuzkoarren selekzio bat egin zen Zierbenak Kontxako Bandera irabaz zezan ekiditeko. Hurrengo banderak Orioko traineruarekin lortu zituen; tartean, Aginagarekin eskuraturiko bi ere badaude, 1957koa eta 1960koa. Oriorekin lortu zuen azken Kontxako Bandera 1964koa izan zuen.
1965ean, Orio Arraunketa Elkartea sortu zen, eta hasieratik aulki mugikorra bultzatzen hasi zen Antonio Oliden. Ortzaikako hainbat arraunlarik Lasartera jo zuten, eta bi Kontxako bandera irabazi zituzten, bigarrena Oliden patroi zela. 1971ean egin zuen debuta patroi lanetan, Klaudio Etxeberria "Gorria" ordezkatuz, eta 1978 arte ibili zen bertan. Tartean, Gipuzkoako 5 txapelketa eta Kantauri itsasaldeko bandera garrantzitsuenak irabazi zituen. 1980an, Zumaiako patroia ere izan zen; ordurako, 54 urte zituen jadanik.
Hauek dira, beraz, izan zituen taldeak, hurrenez hurren:
| Taldea | Denboraldiak |
| Orio | 1946-1964 |
| Esperanza (Donostia) | 1950 |
| Aginaga | 1957 eta 1960 |
| Lasarte-Michelin | 1971-1978 |
| Zumaia | 1980 |

## Palmaresa

* Kontxako Banderak (11): 1950, 1951, 1952, 1953, 1955, 1957, 1958, 1960, 1964, 1969 eta 1973.
* Espainiako Traineru Txapelketak (5): 1946, 1951, 1952, 1955, 1969.
* Gipuzkoako Traineru Txapelketak (5): 1970, 1974, 1975, 1976, 1977.
* Espainiako Trainerilla Txapelketak (2): 1952, 1953.
* Espainiako Batel Txapelketak (2): 1951, 1952.
* Bandera nagusiak:
** Nerbioiko Sari Handia (2): 1969, 1975.
** El Corte Ingles Bandera (1): 1974.
** Generalisimoaren Kopa (A Coruña) (2): 1973, 1975.
** Zarauzko Ikurrina (1): 1977.

## Ikus, gainera

* Orio Arraunketa Elkartea
* Kontxako Bandera

## Bibliografia

* Orio en el Remo, 75 años de historia, Luis Azcue Aldaz

## Kanpo estekak

* (Gaztelaniaz) Auñamendi Eusko Entziklopedia.
* Datuak: Q20492511
# Antonio Olano

Antonio Olano Escudero (Arano, 1954) nafar bertsolaria da. Hainbat Nafarroako Bertsolari Txapelketetan aritu da. Lehen plaza Lezaman egin zuen 1975ean.

## Erreferentziak

* ↑ Elkartea, Xenpelar Dokumentazio Zentroa – Bertsozale. Antonio Olano - Biografiak - BDB. Bertsolaritzaren datu-basea. (Noiz kontsultatua: 2017-03-21).
* Datuak: Q28975031
# Antonio Ortiz Alonso

Antonio Ortiz Alonso (Basauri, 1917ko abenduaren 20a - Aranda de Duero, 1976ko martxoaren 12a) bizkaitar futbolaria izan zen, atzelari moduan aritu zena.

## Palmaresa

* Kopa (3)
    Athletic: 1943, 1944, 1945
* Liga (1)
    Athletic: 1942-1943
* Datuak: Q3619976
# Antonio Ortega Gutiérrez

Antonio Ortega Gutiérrez (Rabé de las Calzadas, Burgos, 1888ko urtarrilaren 17a - Alacant, 1939ko uztailaren 15a) Gerra Zibilean parte hartu zuen tenientea izan zen.

## Biografia

Gerra Zibila hasi baino lehen Irungo Karabineroen Gorputza erakundeko tenientea zen.
1936ko abuztuaren 6an Gipuzkoako Gobernadore Zibil bihurtu zen, Artola Goikoetxea dimititu ondoren. Armada errepublikarra zuzendu zuen Gipuzkoako kanpainaren bukaeran (Augusto Pérez Garmendia Oiartzunen preso hartu eta gero).
1937ko ekainean Espainiako Gobernuko Segurantza Zuzendari Orokor izendatu zuten. 1939an Alcanten atxilotua, fusilatu zuten

## Erreferentziak

* ↑ Barruso, Pedro, "Verano y revolución. La guerra civil en Gipuzkoa (julio-septiembre de 1936)", Haramburu . Donostia, 1996
* ↑ Marcelo Usabiaga: "Así fue la Batalla de Irun" Historia 16 362. zbk
* Datuak: Q5148088
* Multimedia: Antonio Ortega Gutiérrez / Q5148088
# Antonio Otermin

Antonio Otermin gipuzkoar militar eta funtzionarioa izan zen. 1678 eta 1672 artean Santa Fe de Nuevo Méxicoko gobernadorea izan zen non Pueblo amerindiarren matxinada borrokatu zuen.
# Antonio Olloqui

Antonio Olloqui Rueda (Gasteiz, 1923ko azaroaren 7a) arabar marrazkilaria eta esmaltegilea da. Gasteizko Arte eta Lanbide Eskolan egin zituen ikasketak. 1950-60 urteetan hasi zen nabarmentzen, eta ohorezko aipamena jaso zuen 1949. urteko Arabako Pinturaren VI. Erakusketan Puerta de Santa Clara obrarekin. Erakusketa ugaritan parte hartu du, bakarka eta taldean: Gasteiz (1952), Zaragoza (1967), Bergara (1969), Bilbo, Valentzia, Madril, Santander, Eivissa, Iruñea, Kalifornia (1985), Coruña (1988), eta abar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Abizena Olloqui idaztea euskal herritar honen aukera pertsonala da. Izan ere, Euskaltzaindiak, euskara baturako, Olloki onartu du deitura horren grafiatzat. Ikus Euskal Onomastikaren Datutegia.

## Kanpo estekak

* (Gaztelaniaz) Antonio Olloquiren inguruko informazioa
* Datuak: Q12253664
# Antonio Orbe

Antonio Valentín Orbe Garikano (Bergara, 1917ko otsailaren 13a - Loiola, 2003ko ekainaren 8a) gipuzkoar teologo jesuita izan zen, Patristikan aditua. 1949 eta 1995 artean, Gregoriotar Pontifize-Unibertsitatearen irakaslea izan zen.

## Lanak
### Ikerketa lanak

* La Epínoia. Algunos preliminares históricos de la distinción "kat'epinoian" (En torno a la filosofía de Leoncio Bizantino) (1955).
* En los albores de la exégesis iohannea (Ioh 1,32). Estudios valentinianos II (1955).
* Los primeros herejes ante la persecución. Estudios valentinianos V (1956).
* Hacia la primera teología de la procesión del Verbo. Estudios valentinianos I/1 y I/2 (1958).
* La unción del Verbo. Estudios valentinianos III (1961).
* La teología del Espíritu Santo. Estudios valentinianos IV (1966).
* Antropología de San Ireneo (1969).
* Parábolas evangélicas en San Ireneo (1972).
* Cristología gnóstica. Introducción a la soteriología de los siglos II y III (1976).
* Teología de San Ireneo. Comentario al Libro V del “Adversus haereses” (1985-1988).
* En torno a la Encarnación (1985).
* Il Cristo. Testi teologici e spirituali dal I al IV secolo, a cura di Antonio Orbe e Manlio Simonetti (1990).
* Introducción a la teología de los siglos II y III (1987).
* Espiritualidad de San Ireneo (1989).
* Estudios sobre la teología cristiana primitiva (1994).
* Teología de San Ireneo IV. Traducción y comentario del Libro IV del "Adversus Haereses" (1996).

### Teologia lanak

* A solas con el Señor (1955).
* Amor extremo: (In finem dilexit) (1958).
* Dios habla en el silencio (1959).
* El pan de vida (1959).
* Agua de vida. Divagaciones sobre el diálogo del Señor con la samaritana (1962).
* Carta de San Pablo a los Romanos. Consideraciones primeras (Rom 1-4) (1963).
* Camino de Belén (divagaciones intrascendentes) (1964).
* Yo soy la resurrección y la vida (1966).
* Elevaciones sobre el amor de Cristo (1974).
* Anunciación. Meditaciones sobre Lucas 1, 26-38 (1976).
* Oración sacerdotal. Meditaciones sobre Juan 17 (1979).
* Amor sin medida. Consideraciones sobre Jn 13, 1-15 (1983).
* Del Olivete al Calvario. Meditaciones sobre la Pasión (1989).
* Vísperas de la Ascensión: meditaciones sobre la vida de Jesús (1990).
* El Niño de Dios: meditaciones sobre la influencia de Jesús (1993).
* Datuak: Q603926
* Multimedia: Antonio Orbe / Q603926
# Antton Ibarguren Telletxea

Antton Ibarguren Telletxea (Lezo, 1989ko apirilaren 20a) gipuzkoar txirrindulari ohia da.
Amateurretan emaitza onak lortu bazituen ere, ez zuen profesionaletara pasatzeko aukerarik izan eta 2015eko denboraldiaren amaieran erretiratu zen.

## Palmaresa

2008
* La Trinidad Saria
2011
* 2. Gervais Memorialan
* 3. San Isidro Sari Nagusian
* 8. Bidasoko Itzulian
2012
* San Pedro Saria
2013
* Altzoko Igoera
* 3. San Pedro Sarian
* 7. Nafarroako Itzulian
2014
* Aiztondo Klasika
* 2. Urrakiko Igoeran
* 3. Balentziaga Memorialan
* 3. Santikutz Klasikan
* 4. San Gregorio Sarian
* 4. Euskaldun Txapelketan
* 8. Nafarroako Itzulian

## Taldeak

* Caja Rural amateur - (2010-2012)
* Caja Rural-Seguros RGA Stagiaire (01.08.2012) UCI Pro Continental
* Telco'm-Gimex - (2013-2014)
* Entente Sud Gascogne - (2015eko lehenbiziko erdia)
* Infisport-Alavanet - (2015eko bigarren erdia)

## Erreferentziak

* ↑ Oier Ibarguren: Bizikleta utzi du profesionaletarako aukerarik gabe
* ↑ Comienza la tercera temporada del Infisport-Alavanet
* ↑ Antton Ibargurenek irabazi du Aiztondo Klasika, Patxi Alkortaren Oroimenezkoa
* ↑ Ibarguren, último fichaje del Infisport, debuta hoy en la Vuelta a Zamora

## Kanpo estekak

* Antton Ibarguren Telletxea - ProCyclingStats
* Antton Ibarguren Telletxea - FirstCycling.com
* Datuak: Q124247562
# Antton Ibarguren Jauregi

    Artikulu hau abokatu eta politikariari buruzkoa da; beste esanahietarako, ikus «Antton Ibarguren».
Antonio Maria Ibarguren Jauregi (Altzaga, 1949ko urriaren 2a- Gasherbrum II, 1989ko uztailaren 13a) gipuzkoar abokatu eta politikari abertzalea izan zen.
Altzagako Urruti Garai baserrian jaioa, Zuzenbide ikasi zuen Unibertsitatean eta lanbidez abokatu laboralista izan zen. LABentzat lan egiten zuen Berdin taldean aritu zen. EHNEren sorreran ere parte hartu zuen. 1979ko Espainiako hauteskunde orokorretan Herri Batasunaren zerrendetan ez zuten hautatu baina Telesforo Monzón ordezkatu zuen. 1981ean Juan Karlos I.a erregea Gernikako juntetxera joan zenean eta HB-ko hautetsiek «Eusko gudariak» kantatzeagatik kartzelatu egin zuten.
Mendizale porrokatua, Gasherbrum IIren tontorrera igo ondoren, jaisten ari zelarik, irristatu eta hil zen.

## Erreferentziak

* ↑ «Mendiak hankak gelditu zizkion Antton Ibargureni» Diario Vasco 2009-7-16.

## Kanpo estekak

* Datuak: Q6386865
# Antton Karrera

Antton Karrera Agirrebarrena (Amezketa, 1943-) politikari gipuzkoarra da.
VII. eta VIII. legegintzaldiko Ezker Batuko eusko legebiltzarkidea izan da. Bi legegintzaldietan alderdiko bozeramailearena eginez, 2002an Javier Madrazo ordezkatu zuenez geroztik.
Ezker Batuaren barnean, Gipuzkoako koordinatzaile eta Euskadiko burukidea da.

## ETAkide izandakoa

Frankismopean, ETAkidea izan zen, Burgosko prozesuan epaituen artean egonik.
* Datuak: Q4892511
# Antton Ibarguren

Antton Ibarguren izan daiteke:
* Antton Ibarguren Jauregi (1949-1989), abokatu eta politikaria.
* Antton Ibarguren Telletxea (1989), txirrindularia.
# Antton Haramboure

Antton Haramboure (Baiona, 1991ko apirilaren 29a) lapurtar igerilaria da, Tolosa Okzitaniako Dauphins du TOEC taldean dabilena. 2010eko Europako Igeriketa Txapelketan brontzezko domina lortu zuen 4 × 200 proban.
# Alice Doesn't Live Here Anymore

Alice Doesn't Live Here Anymore (euskaraz Alice Jada Ez Da Hemen Bizi), 1974ko Martin Scorsese estatubatuar zinema zuzendariaren amodiozko drama-komedia film bat da. Ellen Burstyn, Kris Kristofferson, Billy "Green" Bush, Diane Ladd, Valerie Curtin, Lelia Goldoni, Vic Tayback, Jodie Foster, Alfred Lutter eta Harvey Keitel aktoreek antzeztu zuten.
Emakumezko aktore onenaren Oscar Saria (Ellen Burstyn) irabazi zuen, eta Taldeko emakumezko aktore onenaren Oscar Sariaren (Diane Ladd) eta Jatorrizko gidoi onenaren Oscar Sariaren (Robert Getchell) izendapenak jaso.

## Argumentua

Oharra: Atal honek istorio osoa edo amaiera argitzen du.
AEB, Mexiko Berria, Socorro udalerria. Alice Hyatt (Ellen Burstyn) hogeitamar urte inguruko emakumea Donald Hyatt (Billy "Green" Bush) kamioilariarekin ezkondua dago eta biak Tommy (Alfred Lutter) 12 urteko mutikoaren gurasoak dira. Egun batez, Alicek bere senarra trafiko istripu batean hil berri delako albistea jasoko du.
Une horretatik aurrera, Alicek bere bizitza erabat aldatu, dauzkan jabetza urriak saldu eta semearekin batera Kaliforniako Monterey udalerrira bizitzera joatea erabakiko du, ordurarte izanik alboratua izan duen bere ametsa egi bilakatu dezakeen leku bakarra dela uste baitu: abeslaria izatea.
Bidaian zehar, bera eta bere semeak bizi ahal izateko hainbat lan burutuko ditu, azkenean Arizonako Tucson hirian Dave (Kris Kristofferson) ezagutu eta elkar maiteminduko dira.

## Aktoreak

* Ellen Burstyn: Alice Hyatt
** Mia Bendixsen: Alice, 8 urterekin
* Alfred Lutter: Tommy Hyatt
* Kris Kristofferson: David
* Billy "Green" Bush: Donald Hyatt
* Diane Ladd: Florence Jean Castleberry
* Valerie Curtin: Vera
* Lelia Goldoni: Bea
* Lane Bradbury: Rita
* Vic Tayback: Mel Sharples
* Jodie Foster: Audrey
* Harvey Keitel: Ben
* Murray Moston: Jacobs
* Harry Northup: Joe & Jim's-eko tabernaria

## Kanpo estekak

* IMDBko fitxa irakurgai (Ingelesez)
* Datuak: Q916431
# Alice Cooper

Alice Cooper, jaiotze izenez Vincent Damon Funier (1948ko otsailaren 4a, Detroit, Michigan) estatubatuar musikari, abeslari eta konposatzaile bat da, horretaz gainera musikaria bera taldekidea zen 1970eko hamarkadako rock musika talde baten izena ere bada, gerora izena berak erabili zuelarik.

## Diskografia

* Pretties for you (1969)
* Easy Action (1970)
* Love it to death (1971)
* Killer (1971)
* School's out (1972)
* Billion dollar babies (1973)
* Muscle of love (1973)
* Alice Cooper Greatest Hits (1974)
* Welcome to my nightmare (1975)
* Alice Cooper goes to hell (1976)
* Lace and Whiskey (1977)
* The Alice Cooper Show (1977)
* From the inside (1978)
* Flush the fashion (1980)
* Special forces (1981)
* Zipper catches skin (1982)
* DaDa (1983)
* Constrictor (1986)
* Raise your fist and yell (1987)
* Trash (1989)
* Hey Stoopid (1991)
* The last temptation (1994)
* A fistful of Alice (1997)
* The life and crimes of Alice Cooper (box set - 1999)
* Brutal planet (2000)
* The definitive Alice Cooper (2001)
* Dragontown (2001)
* The Eyes of Alice Cooper (2003)
* Dirty Diamonds (2005)
* Along Came A Spider (2008)
* Welcome 2 My Nightmare (2011)
* Paranormal (2017)
* Detroit Stories (2021)
* Road (2023)

## Iruditegia

* Alice Cooper 1977an.
* Alice Cooper 2011an.

## Kanpo estekak

* Alice Cooper musikariaren webgune ofiziala (Ingelesez)
* Datuak: Q332032
* Multimedia: Alice Cooper / Q332032
# Alice Elizabeth Doherty

Alice Elizabeth Doherty (Minneapolis, Minnesota, AEB,1887ko martxoaren 14a – Dallas, Texas, AEB, 1933ko ekainaren 14a) estatubatuar emakume bizarduna izan zen. Estatu Batuetako historian hipertrikosi lanuginosoarekin jaiotako pertsona ezagun bakarra da. Haurtzaroan eta gaztaroan bakan gisa erakutsi zen.

## Bizitza

Doherty Minneapolisen jaio zen, Minnesotan, gorputz osoan urre-koloreko lanugo leun eta luze batekin, ilehoria eta begi urdinak baitzituen. Aitak bi urte zituenetik herri mailan, inguruko herri eta hirietan erakustea erabaki zuen, baina arrakasta handia izan zuen, eta, azkenean, AEBetako Mendebalde Erdi osoan ibili zen.

### Denda-fenomenoa

Bost urte zituenetik "denda-fenomenoa" izan zen. Mendearen amaieran Estatu Batuetan P. T. Barnum-ek sortutako ikuskizun-mota hain zen ohikoa, ezen kide berezi bat zuten familia askok birak egiten zituzten beren eskualdean, denda eta biltegi handietan espazio bat alokatuz, non sarrerak saltzen baitzituzten hura ikusteko, eta lokalaren jabearentzat ikusleak gero, bezero izan zitezkeen. Horrela, familiaren bidez gero bizimodu erosoa izateko aukera ematen zien mantenua irabazten zuten. Horregatik, Alice ez zen inoiz izan giro zabaletan sustatzaile handiek zuzendutako beste fenomeno batzuk bezain ezaguna, bere familiak zuzendutako neska lasaia baitzen, inolako asmorik gabe.

### Anonimatoa

1910 inguruan, Dallasera joan ziren bizitzera, eta, handik gutxira, Alice gurasoekin eta neba-ahizpekin bizitzera joan zen, anonimatu eroso batean.
Doherty 1915ean erretiratu zen erakusketatik, eta arrazoi ezezagunengatik hil zen 1933ko ekainaren 13an, 46 urte zituela.

### Hipertrikosia

Hipertrikosia oso baldintza arraroa den arren, garai hartan beste fenomeno garaikide famatu batzuk ere erakutsi ziren, hala nola Fedor Jeftichew ("Jo-Jo txakur aurpegidun mutikoa"), Stephan Bibrowski ("Lionel lehoi gizona") eta Annie Jones ( emakume bizarduna) edo XX. mende amaierako beste kasu bat Jesús "Chuy" Aceves (Otso gizona).

## Iruditegia

* Alice Elizabeth Doherty amarekin
* Alice Elizabeth Doherty neskatotan
* Alice Elizabeth Doherty gaztetan
* Alice Elizabeth Doherty familiarekin

## Erreferentziak

* 1 2 3 «Alice Elizabeth Doherty - Monstropedia» www.monstropedia.org (Noiz kontsultatua: 2023-03-20).
* ↑ (Ingelesez) Anomalien.com. (2018-12-10). «Alice Elizabeth Doherty - The Minnesota Wooly Girl» Anomalien.com (Noiz kontsultatua: 2023-03-20).
* ↑ (Ingelesez) Alice Elizabeth Doherty -. 2018-11-11 (Noiz kontsultatua: 2023-03-20).
* ↑ «Sideshow World, Sideshow Performers from around the world.» www.sideshowworld.com.
* ↑ Alice Doherty - The Minnesota Woolly Girl. 2 de octubre de 2011.
* ↑ «Alice Doherty | Show History» showhistory.com.
* ↑ «#confirmed» #confirmed.
* ↑ (Ingelesez) «The Human Marvels» The Human Marvels (Noiz kontsultatua: 2023-03-20).

## Kanpo estekak

* Datuak: Q21290088
* Multimedia: Alice E. Doherty / Q21290088
# Alice Fernandes Da Silva

Alice Fernandes Da Silva (São Paulo, 1996ko otsailaren 29a), Brasilgo eskubaloi jokalaria da, Bera Bera taldean jokatzen duena.

## Ibilbidea

Esporte Clube Pinheiros taldean hasi zen jokatzen eta Brasilgo gazte mailako selekzioan titularra izan zen. 2017-18 denboraldiaren erdialdean Málagako taldeak fitxatu zuen eta 2020-21 denboraldirako Donostiara joan zen. Bera Berako atezain titularra da.

## Palmaresa
### Espainiar estatuan

* Espainiako liga (2): 2020-21 eta 2021-22.
* Erreginaren Kopa (0)

### Nazioartean

* EHF Kopa / European League:
** Partehartzeak (3): 2020-21, 2021-22, 2022-23

## Erreferentziak

* ↑ «Bera Bera - 1.- Super Amara Bera Bera 22-23» berabera.com (Noiz kontsultatua: 2022-12-09).
* ↑ (Ingelesez) «ALICE FERNANDES DA SILVA - Career & Statistics | EHF» www.eurohandball.com (Noiz kontsultatua: 2022-12-10).
* ↑ (Gaztelaniaz) «Alice Fernandes Da Silva» Costa del Sol Málaga 2018-08-15 (Noiz kontsultatua: 2022-12-10).
* ↑ «Bera Bera - SUPER AMARA Bera Bera ficha a la portera Alice Fernandes» berabera.com (Noiz kontsultatua: 2022-12-10).

## Kanpo estekak

* Datuak: Q115656863
* Multimedia: Alice Fernandes Da Silva / Q115656863
# Apu Nahasapeemapetilon

Apu Nahasapeemapetilon Simpsondarrak telesaiko pertsonai bat da.

## Deskribapena

Kwik-E-Marteko jabea da. Manjula Nahasapeemapetilonekin ezkonduta dago eta zortzi seme-alaba ditu, lau mutil eta lau neska: Anoop, Uma, Nabendu, Poonam, Priya, Sandeep, Sashi eta Gheet. Anaia Sanjayk harekin lan egiten du.

## Biografia

Apu hasi zen Kiwik-E-Marten bere ikasle garaian bere ikasketak ordaintzeko. Legez kanpoko etorkin gisa jarraitu zuen, Quimby alkateak udal-lege bat proposatu zuen arte, agiririk gabeko atzerritarrak kanporatzeko. Apuk erantzun zuen Springfieldeko mafiaren jaiotza-ziurtagiri forjatu bat erosiz. ziurtagiri horrek Herb eta Judy Nahasapeemlon estatubatuarrak (Green Bay, Wisconsin) izendatu zituen gurasoak. Hala ere, bere jatorriari uko egiten ari zela konturatu zenean, plan hori utzi eta herritartasun proba pasatzea lortu zuen Lisaren eta Homer Simpson-en laguntzarekin. Hala, bere burua "atzerritar erdi-ilegaltzat" hartzen du.

## Historia

Bere lehenengo agerpena zortzigarren atalean izan zen 1990eko otsailean "The Telltale Head" izeneko kapituluan. Ahotsa jarri zion aktorea Hank Azariaizan zen. 2018ko urriaren 26an (kontrobersia asko izanez gero), zurrumurruen arabera, ikuskizunaren ekoizleak Apu erabat kenduko luketela ikuskizunetik, lehenago Hank Azaria aipatu zuen, pertsonaiarengandik aldentzea ondo zegoela esanez.. 2020. urtearen hasieran, Azariak iragarri zuen Apu pertsonaiatik urruntzen ari zela, batez ere estereotipoengatik eta betikotzen zuen partzialtasunagatik. Gaur egun Apu pertsonaia, kapitulu batzuetan agertzen da, baina pertsonaia betegarri gisa bezala, elkarrizketarik gabe.

## Erreferentziak

* ↑ (Ingelesez) Much Apu About Nothing. 2022-09-23 (Noiz kontsultatua: 2022-10-18).
* ↑ (Ingelesez) «Apu Nahasapeemapetilon» Simpsons Wiki (Noiz kontsultatua: 2022-10-18).
* ↑ (Ingelesez) O'Falt, Chris; O'Falt, Chris. (2018-10-26). «‘The Simpsons’ Is Eliminating Apu, But Producer Adi Shankar Found the Perfect Script to Solve the Apu Problem» IndieWire (Noiz kontsultatua: 2022-10-18).
* ↑ (Ingelesez) Itzkoff, Dave. (2020-02-25). «Why Hank Azaria Won’t Play Apu on ‘The Simpsons’ Anymore» The New York Times ISSN 0362-4331. (Noiz kontsultatua: 2022-10-18).

## Ikus, gainera

* Simpsondarrak

## Kanpo estekak

* Datuak: Q1408697
* Multimedia: Apu Nahasapeemapetilon / Q1408697
# Apuaniar

Apuaniar (latinez: apuani) Liguriako mendebaldean bizi zen herria izan zen. Apuaniar Alpeei izena eman zieten. K.a. 187an Kaio Flaminio kontsulak eskualdea menderatu arren, hurrengo urteetan matxinatu ziren.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..

## Kanpo estekak

* Datuak: Q622306